thecodefatherco/RoDrive huggingface dataset:
Întrebare: Semnificația indicatoarelor „Oprire“ și „Cedează trecerea“, instalate în intersecțiile semaforizate, trebuie respectată:
Variante de răspuns:
Atunci când traficul este redus
Atunci când semafoarele nu funcționează
Atunci când indicatoarele sunt instalate împreună cu semaforul pe același suport
Răspuns corect: Atunci când semafoarele nu funcționează
Explicație: Indiferent de intensitatea traficului, se va respecta semnalul semaforului cu prioritate față de indicatoarele de reglementare de prioritate („Drum cu prioritate”, „Cedează trecerea” și „Oprire”). La intersecția dirijată prin semnale luminoase în care sunt instalate și indicatoare de reglementare de prioritate („Drum cu prioritate”, „Cedează trecerea” și „Oprire”), conducătorul de vehicul este obligat să respecte semnalele luminoase cu prioritate față de indicatoarele de reglementare de prioritate. Semnificația Indicatoarelor de reglementare de prioritate se va respecta în situația în care semafoarelenu funcționează, sau acesteafuncționează pe culoarea galbenă intermitentă. Indicatoarele de reglementare de prioritate se pot monta, fie pe același suport cu semaforul electric, fie pe un suport separat sau chiar pe un stâlp. Modul de amplasare a acestora nu influențează ordinea în care se respectă semafoarele și indicatoarele. Prin urmare, indiferent dacă indicatoarele sunt sau nu instalate pe același suport cu semaforul sau pe un alt suport, se va respecta semnalul semaforului cu prioritate față de indicatorul de reglementare de prioritate ce îl însoțește.
Întrebare: Viteza va fi redusă până la limita legală în următoarele situații:
Variante de răspuns:
În perimetrul piețelor aglomerate
La întâlnirea indicatorului „oprire“
Când partea carosabilă este acoperită cu polei, gheață, zăpadă bătătorită, mâzgă sau piatră cubică umedă
Răspuns corect: Când partea carosabilă este acoperită cu polei, gheață, zăpadă bătătorită, mâzgă sau piatră cubică umedă
Explicație: În perimetrul piețelor aglomerate nu este obligatorie reducerea vitezei și nici nu este prevăzută o anumită limită maximă de viteză. În aceste zone se vor respecta limitele maxime de viteză de pe respectivul sector de drum. Însă, din punct de vedere al conduitei preventive, se recomandă ca în zonele aglomerate să se reducă viteza de deplasare și să se sporească la maximum atenția, pentru a putea evita orice pericol în condiții de siguranță. La întâlnirea indicatorului „Oprire”este obligatorie oprirea pentru asigurare, chiar dacă pe drumul cu prioritate nu circulă în acel moment alte vehicule. Având în vedere că este vorba despreoprire obligatorie, nu mai poate fi vorba de reducerea vitezei până la limita legală. Aveți obligația de a circula cu o viteză care să nu depășească 30 km/h în localități sau 50 km/h în afara localităților, atunci când partea carosabilă este acoperită cu polei, gheață, zăpadă bătătorită, mâzgă sau piatră cubică umedă. În aceste situații riscul de a se produce accidente de circulație este foarte mare iar respectarea regimului legal de viteză ajută la evitarea eventualelor accidente de circulație.
Întrebare: La frânare, vehiculul derapează. Cum reacționați corect?
Variante de răspuns:
Frânați la maximum
Nu acționați frâna și rotiți volanul în sens invers derapării
Opriți motorul
Răspuns corect: Nu acționați frâna și rotiți volanul în sens invers derapării
Explicație: Dacă frânați la maximum veți accentua și mai mult derapajul și nu veți mai putea recăpăta aderența. În cazul în care autovehiculul intră în derapaj, se recomandăsa nu se bruscheze comenzile volanului, aderența între pneuri și calea de rulare fiind foarte scăzută. În aceste situații trebuiesă rotiți linvolanul în sens invers derapării și să nu acționați frâna pe cât posibil. Șoferii cu experiență accelerează ușor în aceste situații, doar atunci când în față nu sunt alte mașini sau obstacole, pentru a stabiliza autovehiculul. Această stabilizare cu ajutorul accelerării nu se recomandă celor fără experiență de conducere defensivă. Dacă opriți motorul o să se oprească toate sistemele de siguranță și cele care ajută la manevrarea autovehiculului, caz în care situația de va înrăutății.
Întrebare: Atunci când victimei unui accident de circulație i s-au oprit bătăile inimii (stop cardiac), masajul cardiac se execută:
Variante de răspuns:
Prin apăsarea ritmică cu podul palmelor suprapuse a toracelui victimei, în dreptul inimii
Prin lovirea cu palmele a obrajilor victimei
Prin încrucișarea ritmică a brațelor victimei simultan cu respirația artificială
Răspuns corect: Prin apăsarea ritmică cu podul palmelor suprapuse a toracelui victimei, în dreptul inimii
Explicație: Atunci când victimei unui accident de circulație i s-au oprit bătăile inimii (stop cardiac), trebuie efectuat masajul cardiac, acesta se execută prin apăsarea ritmică cu podul palmelor suprapuse a toracelui victimei, în dreptul inimii. Atenție!Stopul cardiac este atunci când victima nu are puls, adică victimei i s-au oprit bătăile inimii, dar aceasta încă respira. Dacă victima nu are puls și nici nu respiră, aceasta este înstop cardio-respirator. În cazul stopului cardio-respirator pe lângă masajul cardiac se execută și respirația artificială (respirația gură la gură).
Întrebare: Semnalul galben intermitent al semaforului:
Variante de răspuns:
Anunță apariția semnalului roșu
Obligă conducătorii vehiculelor să reducă viteza și să circule respectând regulile de circulație aplicabile în acea intersecție
Interzice intrarea în intersecție
Răspuns corect: Obligă conducătorii vehiculelor să reducă viteza și să circule respectând regulile de circulație aplicabile în acea intersecție
Explicație: Semnalul de culoare galbenă intermitent permite trecerea, însă conducătorul de vehicul este obligat să circule cu viteza redusă și să respecte semnificația semnalizării rutiere sau a regulilor de circulație aplicabile în acel loc. De exemplu, dacă lângă semaforul cu lumină galbenă intermitentă este instalat indicatorul de reglementare de prioritate “Oprire”, veți circula cu viteză redusă și veți respecta semnificația indicatorului “Oprire”, oprind și acordând prioritate de trecere celor care circulă pe drumul transversal.
Întrebare: În care dintre situații nu este permisă mărirea vitezei de deplasare a autovehiculului / tractorului agricol sau forestier?
Variante de răspuns:
Când un alt vehicul s-a angajat în depășire
În zona de acțiune a indicatorului „viteză recomandată“
Când acesta circulă pe prima bandă, iar pe cea de lângă axul drumului se deplasează alte autovehicule, cu viteze superioare
Răspuns corect: Când un alt vehicul s-a angajat în depășire
Explicație: Vă este interzis să măriți viteza de deplasare atunci când un alt vehicul s-a angajat în depășirea vehiculului pe care îl conduceți. Legislația rutieră obligă ca atunci când urmează să fiți depășit,să nu mări viteza de deplasareșisă circulați cât mai aproape de marginea din dreapta a părții carosabile sau a benzii pe care vă deplasați. În zona de acțiune a indicatorului „Viteza recomandată” vă este permis să măriți viteza de deplasare. Acest indicator precizează care este viteza de deplasare considerată ca fiind optimă pentru a se circula în condiții de siguranță și pentru asigurarea unui trafic fluent.
Întrebare: Ce obligații îi revin conducătorului de vehicul în momentul apropierii de o intersecție, dacă semnalul verde se schimbă cu cel galben?
Variante de răspuns:
Să grăbească traversarea
Să traverseze intersecția cu viteză redusă
Să oprească autovehiculul în fața marcajului de oprire sau a marcajului pentru trecerea pietonilor ori în dreptul semaforului
Răspuns corect: Să oprească autovehiculul în fața marcajului de oprire sau a marcajului pentru trecerea pietonilor ori în dreptul semaforului
Explicație: În situația în care semnalul verde se schimbă cu cel galben, acest semnal anunță apariția semnalului de culoare roșie și obligă conducătorii de vehicule la oprire, iar dacă vehiculul se află prea aproape de intersecție la apariția semnalului galben și nu poate opri în condiții de siguranță, nu are obligația de a opri. Vehiculul trebuie oprit înaintea marcajului pentru oprire sau, după caz, pentru trecerea pietonilor, iar în lipsa acestuia, în dreptul semaforului.
Întrebare: Proprietarul unui vehicul este obligat:
Variante de răspuns:
Să declare autorităților schimbarea domiciliului în cel mult 24 de ore
Să declare organului fiscal valoarea poliței de asigurare auto
Să declare autorității emitente pierderea, furtul sau distrugerea certificatului de înmatriculare, în termen de 30 de zile de la constatare
Răspuns corect: Să declare autorității emitente pierderea, furtul sau distrugerea certificatului de înmatriculare, în termen de 30 de zile de la constatare
Explicație: Proprietarul unui vehiculNUeste obligat să declare autorităților schimbarea domiciliului în cel mult 24 de ore. Proprietarul unui vehiculNUeste obligat să declare organului fiscal valoarea poliței de asigurare auto. Atenție!În anul2024, la examenul oficial, varianta C a acestei întrebări a fost modificată de la „să declare autorității emitente pierderea, furtul sau distrugerea certificatului de înmatriculare,în cel mult 48 de ore de la constatare” la „să declare autorității emitente pierderea, furtul sau distrugerea certificatului de înmatriculare,în termen de 30 de zile de la constatare”, iar varianta corectă a acestei întrebări este în continuare varianta C. În cazul proprietarului devehicul(inclusiv autovehicule, tractoare agricole sau forestiere, tramvaie, motociclete, mopede, etc.) acesta este obligat să solicite autorității competente eliberarea unui nou certificat de înmatriculare sau de înregistrare, în condițiile stabilite de autoritatea competentă, în termen de 30 de zile de la data declarării pierderii sau furtului acestuia. În cazul proprietarului deautovehiculsau deremorcă(doar în cazul acestor două) acesta este obligat să declare autorității emitente pierderea, furtul sau distrugerea certificatului de înmatriculare, în cel mult 48 de ore de la constatare. Prin urmare, fiind vorba despre proprietarul unuivehicul, acesta este obligat să declare autorității emitente pierderea, furtul sau distrugerea certificatului de înmatriculare, în termen de 30 de zile de la constatare.
Întrebare: În care dintre situații se poate folosi semnalizarea cu mijloace de avertizare sonoră într-o localitate în care claxonatul este interzis?
Variante de răspuns:
La trecerile pentru pietoni
În intersecțiile nedirijate
Ori de câte ori este necesar, pentru evitarea unui pericol imediat
Răspuns corect: Ori de câte ori este necesar, pentru evitarea unui pericol imediat
Explicație: Avertizarea sonoră se folosește ori de câte ori este necesar, pentru evitarea unui pericol imediat. Chiar dacă pe drumul pe care circulați este instalat indicatorul „Claxonarea interzisă” puteți folosi avertizarea sonoră pentru evitarea unui pericol imediat, acest caz face excepție de la interzicerea claxonării.
Întrebare: Care dintre următoarele fapte constituie infracțiuni?
Variante de răspuns:
Nerespectarea semnalelor polițiștilor la trecerea coloanelor oficiale
Conducerea sub influența unor produse sau substanțe stupefiante sau a unor medicamente cu efecte similare
Depășirea limitei legale de viteză cu peste 50 km/h
Răspuns corect: Conducerea sub influența unor produse sau substanțe stupefiante sau a unor medicamente cu efecte similare
Explicație: Nerespectarea regulilor de circulație la trecerea unei coloane oficiale ori intercalarea într-o astfel de coloană,se consideră contravențieși se sancționează cu amenda contravențională prevăzută în clasa a III-a de sancțiuni și cu aplicarea măsurii de reținere a permisului de conducere în vederea suspendării exercitării dreptului de a conduce pe o perioadă de 60 de zile. Nerespectarea acestor reguliNUse consideră infracțiune. Nerespectarea semnalelor, indicațiilor și dispozițiilor polițistului rutier aflat în exercitarea atribuțiilor de serviciu,se consideră contravențieși se sancționează cu amenda contravențională prevăzută în clasa a II-a de sancțiuni și cu aplicarea măsurii de reținere a permisului de conducere în vederea suspendării exercitării dreptului de a conduce pe o perioadă de 30 de zile. Nerespectarea acestor reguliNUse consideră infracțiune. Conducerea unui vehicul pentru care legea prevede obligativitatea deținerii permisului de conducere de către o persoană aflatăsub influența unor produse sau substanțe stupefiante sau a unor medicamente cu efecte similareeste consideratăinfracțiuneși se pedepsește penal, cu închisoare de la unu la 5 ani sau cu amendă. Depășirea limitei legale de viteză cu peste 50 km/hNUse consideră infracțiune, aceasta este consideratăcontravențieși se sancționează cu amenda contravențională din clasa a IV-a și cu aplicarea măsurii de reținere a permisului de conducere în vederea suspendării exercitării dreptului de a conduce pe o perioadă de 90 de zile pentru depășirea cu peste 50 km/h sau 120 de zile pentru depășirea cu peste 70 km/h.
Întrebare: Sunteți obligat să vă supuneți recoltării probelor biologice, în cazul unui accident de circulație din care a rezultat moartea sau vătămarea integrității corporale ori a sănătății unor persoane?
Variante de răspuns:
Da, dar numai dacă sunteți vinovat de producerea accidentului
Nu, dacă ați fost testat cu un aparat autorizat
Da
Răspuns corect: Da
Explicație: Dacă ați fost implicat într-un accident de circulație în urma căruia a rezultat moartea sau vătămarea integrității corporale ori a sănătății unei persoane, aveți obligația să vă supuneți recoltării mostrelor biologice în vederea stabilirii alcoolemiei sau, după caz, a consumului de substanțe psihoactive, precum și să luați măsuri de anunțare imediată a poliției, să nu modificați sau să ștergeți urmele accidentului și să nu părăsiți locul faptei.
Întrebare: Substanțele antiseptice se folosesc pentru:
Variante de răspuns:
Dezinfectarea rănilor
Calmarea durerilor
Oprirea hemoragiei
Răspuns corect: Dezinfectarea rănilor
Explicație: Substanțele antiseptice sunt substanțe chimice folosite pentru a preveni sau reduce riscul de infecții, prin distrugerea sau oprirea creșterii microorganismelor dăunătoare. Ele sunt utilizate pentru curățarea rănilor, asigurând un mediu igienic și sigur, ceea ce ajută la prevenirea contaminării și a eventualelor complicații.
Întrebare: Se consideră depășire faptul că vehiculele de pe o bandă circulă mai repede decât vehiculele de pe celelalte benzi?
Variante de răspuns:
Nu
Nu, dacă se circulă pe banda din stânga
Da, dacă se circulă pe banda din dreapta
Răspuns corect: Nu
Explicație: Depășirea este manevra prin care un vehicul trece înaintea altui vehicul ori pe lângă un obstacol, aflat pe același sens de circulație, prin schimbarea direcției de mers și ieșirea de pe banda de circulație sau din șirul de vehicule în care s-a aflat inițial. În cazul în care un vehicul circulă mai repede pe una dintre benzi decât vehiculele care circulă pe altă bandă în același sens de circulație, nu se consideră depășire, indiferent pe ce bandă se deplasează vehiculul care circulă mai repede.
Întrebare: Cum se penalizează pătrunderea într-o intersecție dirijată prin semafoare, dacă prin aceasta se produce blocarea circulației în intersecție?
Variante de răspuns:
Cu amendă contravențională și aplicarea punctelor de penalizare
Cu suspendarea exercitării dreptului de a conduce autovehicule pe o perioadă de 30 de zile
Cu amendă contravențională
Răspuns corect: Cu amendă contravențională și aplicarea punctelor de penalizare
Explicație: Este interzisă pătrunderea într-o intersecție, dacă prin aceasta se produce blocarea circulației în interiorul intersecției. Blocarea în acest mod a unei intersecțiidirijate prin semafoare, constituie contravenție și se sancționează cu amenda prevăzută în clasa a IV-a de sancțiuni și cu aplicarea a 6 puncte de penalizare.
Întrebare: Dacă rămâneți în pană într-un tunel:
Variante de răspuns:
Opriți funcționarea motorului
Motorul trebuie să funcționeze, pentru a putea folosi luminile de avarie
Închideți autovehiculul și vă îndepărtați de acesta
Răspuns corect: Opriți funcționarea motorului
Explicație: În cazul în care rămâneți în pană cu autovehiculul într-un tunel, aveți obligația de a opri funcționarea motorului, de a pune în funcțiune luminile de avarie și de a instala triunghiurile reflectorizante la cel puțin 30 de metri înainte și după vehicul.
Întrebare: La întâlnirea indicatorului de avertizare în cruce, amplasat la trecerile la nivel cu calea ferată fără bariere, conducătorii de vehicule vor opri:
Variante de răspuns:
Cât mai aproape de calea ferată, dar nu mai puțin de 5 m de aceasta
În locul cu vizibilitate maximă, fără a depăși indicatorul
La cel mult 5 m de calea ferată
Răspuns corect: În locul cu vizibilitate maximă, fără a depăși indicatorul
Explicație: La întâlnirea indicatorului de avertizare „Trecere la nivel cu o cale ferată simplă, fără bariere” aveți obligația de a opri în locul cu vizibilitate maximă asupra căii ferate, dar fără a depăși indicatorul, pentru a vă asigura, iar dacă în acel moment nu se apropie niciun vehicul feroviar, vă puteți continua deplasarea.
Întrebare: Este obligat conducătorul unui vehicul să folosească banda suplimentară, la urcarea în rampă, dacă viteza sa este mai mică decât cea înscrisă pe indicator?
Variante de răspuns:
Nu, deoarece banda este destinată vehiculelor care se deplasează cu o viteză egală sau superioară celei precizate de indicator
Da
Nu, fiind obligat în toate situațiile să circule doar pe banda de lângă marginea drumului
Răspuns corect: Da
Explicație: Pe drumurile in rampa se pot gasesi benzi de circulatie suplimentare pentru circulatia vehiculelor lente. In aceste situatii se instaleaza indicatorul “Banda destinata circulatiei vehiculelor lente”, indicator care informeaza conducatorii de autovehicule asupra benzii pe care se deplaseaza vehiculele lente. Vehiculele care se deplaseaza cu viteze mai mici decat cea inscrisa pe indicator vor circula pe banda suplimentara, adica pe banda din dreapta. De exemplu, autocamionul circula cu mai putin de 50 de km/h si este obligat sa se deplaseze pe banda suplimentara.
Întrebare: Circulați printr-o localitate, în spatele unui vehicul cu număr de înmatriculare din altă localitate sau din străinătate. La ce vă puteți aștepta?
Variante de răspuns:
Vehiculul care circulă în față merge corect
Înainte de a vira, conducătorul vehiculului respectiv va semnaliza din timp schimbarea direcției de mers
Conducătorul care circulă în față poate să frâneze și să oprească în mod neașteptat, pentru a cere informații privind drumul
Răspuns corect: Conducătorul care circulă în față poate să frâneze și să oprească în mod neașteptat, pentru a cere informații privind drumul
Explicație: Conducătorii auto care nu cunosc localitatea prin care se circulă sunt imprevizibili. Prin urmare, dacă circulați printr-o localitate, în spatele unui vehicul cu număr de înmatriculare din altă localitate sau din străinătate, trebuie să aveți în vedere că acesta poate să frâneze și să oprească în mod neașteptat, pentru a cere informații privind drumul.
Întrebare: Conducătorul unui vehicul este obligat:
Variante de răspuns:
Să nu permită pasagerilor folosirea telefonului mobil în timpul mersului
Să aibă asupra sa actul de identitate, permisul de conducere, certificatul de înmatriculare sau înregistrare și, după caz, atestatul profesional, precum și celelalte documente prevăzute de legislație în vigoare
Să verifice, la fiecare deplasare, presiunea din pneuri
Răspuns corect: Să aibă asupra sa actul de identitate, permisul de conducere, certificatul de înmatriculare sau înregistrare și, după caz, atestatul profesional, precum și celelalte documente prevăzute de legislație în vigoare
Explicație: Folosirea telefonului mobil de către pasagerii vehiculului este permisă. Se interzicedoar conducătorului vehicululuisă folosească telefoanele mobile în timpul mersului, cu excepția celor prevăzute cu dispozitive tip «mâini libere». Conducătorul unui vehicul este obligat să aibă asupra sa actul de identitate, permisul de conducere, certificatul de înmatriculare sau înregistrare și, după caz, atestatul profesional, precum și celelalte documente prevăzute de legislația în vigoare. Verificarea, la fiecare deplasare, a presiunii din pneuri nu este obligatorie, darse recomandăsă verificați presiunea pneurilor o dată pe lună, la rece, altfel spus atunci când vehiculul nu a circulat mai mult de 2 ore.
Întrebare: Vă apropiați de o trecere peste calea ferată și observați că se coboară semibariera. Cum procedați?
Variante de răspuns:
Accelerați și treceți cât mai repede peste calea ferată
Opriți în fața semibarierei
Dacă nu se apropie trenul, ocoliți semibariera
Răspuns corect: Opriți în fața semibarierei
Explicație: Atunci când vă apropiați de o trecere la nivel cu o cale ferată curentă și observați că semibarierele sunt în curs de coborâre, aveți obligația de a opri în fața semibarierei. Trebuie știut că atunci când trecerea la nivel cu calea ferată curentă este prevăzută cu semibariere, de regulă, aceasta este prevăzută și cu instalație automată de avertizare a apropierii trenului, iar atunci când se apropie trenul, pe lângă închiderea automată a semibarierelor, se pun în funcțiune automat și luminile intermitent-alternative roșii împreună cu semnalele sonore intermitente.
Întrebare: Cum asigurați un autoturism cu schimbător de viteză, pentru ca acesta să nu se deplaseze din pantă?
Variante de răspuns:
Acționați frâna de serviciu
Aduceți maneta în „punctul mort“
Introduceți maneta într-o treaptă inferioară și acționați frâna de ajutor sau staționare
Răspuns corect: Introduceți maneta într-o treaptă inferioară și acționați frâna de ajutor sau staționare
Explicație: Frâna de serviciu, adică frâna normală de picior, nu se folosește pentru a asigura un autoturism să nu se deplaseze din pantă. Dacă aduceți maneta schimbătorului de viteze în „punctul mort”, aceasta fiind „scoasă din viteză”, mecanismul de rulare (roțile + transmisia) nu va mai fi „legat” de motor și astfel autoturismul se va putea deplasa în pantă. Pentru ca autoturismul să nu se deplaseze în pantă,este obligatoriusă îl asigurați cu ajutorul schimbătorului de viteze, acesta se face prin introducerea manetei de viteze într-o treaptă inferioară, de exemplu treapta întâi, dar și prin acționarea frânei staționare. Frâna de staționare (denumită și frâna de mână sau de ajutor) imobilizează autoturismul prin blocarea roților. Dar în cazul în care autoturismul este imobilizat involuntar în pantă sau în rampă, pe lângă obligațiile enumerate mai sus, acesta trebuie să aibă bracate roțile directoare. Bracarea roților directoare se referă la virarea maximă a roților.